Elementi vrednovanja u e-dnevniku prema predmetnom kurikulumu:

* ***usvojenost znanja*** – provjerava se usmeno, i pisanom provjerom na kraju obrazovnog razdoblja
* i pomoću digitalnih alata (Quizizz)
* ***vježbe i praktični rad*** – provjeravaju se usvojena tehnička znanja i njihova primjena u novim situacijama te razvoj vještina u praktičnom radu i u radnim
* zadacima (praktične vježbe iz radne kutije, tehničko crtanje, dodatne vježbe – obrada materijala i prezentacije)
* ***samostalnost i odgovornost*** – prati se odnos učenika prema radu, pridržavanje mjera zaštite na radu, redovito izvršavanje zadataka, samostalnost u radu i odgovornost

Kod vrednovanja učenika kontinuirano se prati:

* Usvojenost programiranog sadržaja nastavnog plana i programa i ostvarivanje ishoda predmetnog kurikuluma
* Odnos učenika prema radu (nošenje pribora i opreme za rad), zalaganje, ustrajnost u rješavanju radnog zadatka, interes i ponašanje
* Kvaliteta obavljanog rada, urednost, težina radnog zadatka – usvojena tehnička znanja
* Sposobnost primjene stečenih tehničkih znanja u novim situacijama
* Razvijenost vještina i razvijenost radnih navika
* Poštivanje pravila zaštite na radu pri korištenju alata
* Ocjenjuju se praktični radovi i pismena izvješća (radovi i pismena izvješća moraju biti redoviti, točni i sistematični)
* Kod učenika s teškoćama vrednuje se njihov odnos prema radu i postavljenim zadacima te odgojnim vrijednostima
* Usmene provjere znanja postignute razine tijekom jednog obrazovnog razdoblja se provode kontinuirano u pravilu poslije obrađenih i uvježbanih nastavnih sadržaja (ispitivanja se provode bez najave).
* Učenik ima pravo ispravljanja negativne ocjene u dogovoru s učiteljem
* Konačna ocjena ne mora biti aritmetička sredina ocjena iz pojedinih elemenata, osobito ako je učenik pokazao napredak u drugom polugodištu

**Pribor za tehničku kulturu:**

* udžbenik
* geometrijska bilježnica A4 format bez crta
* kutija s radnim materijalima i radnim listovima
* pribor za pisanje
* geometrijski pribor
* škarice i ljepilo za papir
* po potrebi pribor i alat u dogovoru s učiteljicom

**SUMATIVNO OCJENJIVANJE UČENIČKIH POSTIGNUĆA**

|  |  |
| --- | --- |
| **OCJENA** | **opis** |
| **nedovoljan (1)** | Usvojenost znanja | Učenik odbija usmenu i pismenu provjeru usvojenosti znanja. Ne poznaje osnovi nastavni sadržaj, ne prepoznaje osnovne pojmove ili ih samo može nabrojati. Ne razumije postavljeno pitanje. |
| Vježbe i praktičan rad | Učenik u 90 % metodičkih jedinica nema pribor i opremu za rad, rijetko izvršava praktične zadatke, a predani praktični radovi i pismena izvješća su neuredna, neprecizna i nisu završena u predviđeno vrijeme. Nema razvijene uvježbavane vještine. |
| Samostalnost i odgovornost | Učenik ima loš odnos prema radu, nerazvijene radne navike, ne izvršava domaće zadatke i ometa nastavu i rad drugih učenika. Ne želi raditi ni uz učiteljevu pomoć. Ne reagira na poticaj. Potpuno nesamostalan u radu i uopće ne radi na satu. Stalno ga se upozorava na savjesno i odgovorno ponašanje prema kolegama i učiteljima. |
| **dovoljan (2)** | Usvojenost znanja | Iznošenje gradiva je površno i nesigurno. Učenik se prisjeća osnovnih pojmova uz učiteljevu pomoć. Učenik prepoznaje i reproducira osnovne pojmove. Razumije sadržaj, ali ga ne zna primijeniti niti obrazložiti koristeći zadane primjere. |
| Vježbe i praktičan rad | Učenik u 30 % metodičkih jedinica ima pribor i opremu za rad, radne zadatke i pismena izvješća izvršava neredovito, nespretno, neuredno, uz pomoć učiteljice te ne u predviđenom vremenu. Razvijene uvježbavane vještine su na vrlo niskoj razini i potrebna je dodatna vježba. Praktični rad nije u granicama tolerancije, nije funkcionalan. Ne uočava vlastite pogreške u radu i/ili crtanju. |
| Samostalnost i odgovornost | Odnos prema radu je na vrlo niskoj razini, a razvijenost radnih navika na vrlo niskoj razini. Pasivno sudjeluje uz stalnu učiteljevu pomoć. Prihvaća radni zadatak, ali ga ne obavlja samostalno i odgovorno. |
| **dobar (3)** | Usvojenost znanja | Učenik reproducira i prepoznaje osnovne pojmove. Razumije sadržaj, ali je površan u njegovoj primjeni. Sadržaj može obrazložiti koristeći zadane primjere, ali uz pomoć nastavnika. |

|  |  |  |
| --- | --- | --- |
|  | Vježbe i praktičan rad | Učenik 50 % metodičkih jedinica ima pribor i opremu za rad, radne zadatke i pismenaizvješća izvršava uz pomoć učitelja ali u predviđenom vremenu. Razvijene uvježbavane vještine se razvijaju uz dodatnu vježbu. Praktični rad izgleda prihvatljivo, petina mjera je u granicamatolerancije i rad je funkcionalan. Učenik radi uz povremenu učiteljevu pomoć, uočava vlastite  pogreške i ispravlja ih. |
| Samostalnost i odgovornost | Učenik ima dobar odnos prema radu i dobre radne navike i ponekad sudjeluje u obradi metodičke jedinice. Često traži učiteljevu pomoć. Nije samostalan u novim situacijama. |
| **vrlo dobar (4)** | Usvojenost znanja | Reproducira i razumije obrađeni nastavni sadržaj, ali nesiguran u odgovoru. Poznaje i jednostavno objašnjava osnovne pojmove. Sadržaj obrazlaže uglavnom samostalno, koristi zadane primjere i samostalno rješava probleme i zadatke. Usvojene vještine ne primjenjuje redovito u novim situacijama. |
| Vježbe i praktičan rad | Učenik redovito ima pribor i opremu za rad, redovit je u praktičnim zadacima i pismenimizvješćima te uredan i precizan u radu. Ponekad mu je potrebna pomoć učitelja. Praktični zadaci su završeni u predviđenom vremenu, točni, većinom uredni i precizni. Jedna do dvije mjere su u granicama tolerancije. |
| Samostalnost i odgovornost | Učenik ima kvalitetan odnos prema radu, razvijene radne navike te sudjeluje u obradi novog gradiva. Ima samostalan i pravilan odnos prema radu, traži i pruža pomoć. |
| **odličan (5)** | Usvojenost znanja | Učenik je siguran i jasan u izlaganju nastavnog sadržaja, sposoban je reproducirati znanje, koristi usvojena znanja u novim situacijama te nadograđuje usvojena znanja i povezuje s drugim sličnim sadržajima. |
| Vježbe i praktičan rad | Učenik razumije i točno rješava složene probleme i zadatke. Učenik redovito ima pribor i opremu za rad te je redovit u praktičnim zadacima i pismenim izvješćima te uredan i precizan u radu. Praktični zadaci su završeni u predviđenom vremenu, funkcionalan, precizan i uredan.Pravilno objašnjava i prepoznaje dijelove crteža |
|  | Samostalnost i odgovornost | Učenik ima kvalitetan odnos prema radu i razvijene radne navike te sudjeluje u obradi metodičkejedinice. Kreativno primjenjuje usvojene vještine u novim situacijama. Zadatke obavlja samostalno uz uzorno vladanje, ima razvijene interese i primjenu sposobnosti |

**Rezultati pisanih provjera i rješavanje kvizova u digitalnim alatima**

|  |  |
| --- | --- |
| Postotak ostvarenih rezultata |  |
| **0 - 49%** | **1** |
| **50% - 60%** | **2** |
| **61% - 77%** | **3** |
| **78% - 89%** | **4** |
| **90% - 100%** | **5** |